178 



et quidem ob margines introflexos. In primo juventntis 

 stadio saepe loculos habent duos distinctos ac separatos 

 et quidem ob margines non solum introflexos sed quoque 

 dorso loculi adnatos. Cum adoleverint, margines adnati 

 magis magisque solvuntur et secedunt, donec loculi unilo- 

 culares fiant, quod in antheris Lilii bulbiferi optime cer- 

 nere licet. 



Loculi ab initio uniloculares fere rariores sunt, occur- 

 runt e. g. in Oenothera ubi margines loculi inter se con- 

 nati nec dorso antherae adnati conspiciuntur. In his inter 

 dehiscentiam rumpuntur, ob contextum cellulosum minus 

 firmum, cum in loculis bilocularibus dehiscentia secessione 

 marginum fit. 



Antherae quoque ipsae uniloculares existunt. Alias 

 spurie uniloculares dixerim e. g. Malvacearum ; est enim 

 loculus flexus, bicruris, quae crura, si separata essent, lo- 

 culos exhiberent. Aliae vero revera uniloculares dicen- 

 dae, uti Balsaminae. Et Syngenesarum antherae unilocu- 

 lares sunt, marginibus connatis, ita ut tubum forment, pol- 

 line repletum, pistillum cingentem. Initio clausae tubum 

 formant fere quinquelocularem, tum margines interiores 

 secedunt, et tubus fit unilocularis. Anthera unilocularis 

 in Canna bilocularis contracta videtur, nam raphe multi- 

 plicata est. 



Anthera quadrilocularis non existit, nisi duae anthe- 

 rae fuerint connatae, quod in Salice Helice et purpurea lo- 

 cum habet (cfr. de Candoll. Org. 1. 462.), interdum 

 quoque in Salice aurita reperitur. 



Anthera erecta est, etiam si filamentum lateraliter 

 inseritur (Lilium bulbiferum), aut incumbens, et si apex 

 filamenti tenuis est, versatiJis. 



